text: El FC Ascó empata a zero amb la Guineueta en el seu retorn a la Tercera Divisió - Setmanari l'Ebre
  HomeEsportsFutbolEl FC Ascó empata a zero amb la Guineueta en el seu retorn a la...
  El FC Ascó empata a zero amb la Guineueta en el seu retorn a la Tercera Divisió
  Foto: EE Guineueta
  No va ser el debut somniat. El FC Ascó, que partia de fer una immillorable pretemporada, no podia oferir una victòria als seus aficionats, en el primer partit disputat al seu camp, que representava el retorn de l'equip a la Tercera Divisió. El duel davant la Guineueta, entre els dos equips recent ascendits, va ser intens i tal com es podia preveure, els visitants han resultat un rival molt complicat.
  Ben situat sobre el terreny de joc i amb ordre i disciplina, han creat moltes dificultats al conjunt riberenc en el moment d'elaborar el seu joc. La primera part ha estat d'iniciativa del FC Ascó, però sense encert en el remat i en els últims metres. Les dos millors ocasions de l'equip dirigit per Germán Inglés, han arribat en el tram final del primer període, als minuts 40 i 44, encara que sense repercussió en el marcador després de les rematades de Gerard Badia que va salvar un defensor desviant en última instància l'esfèric i després Adri al fil del descans, quan ja es cantava el gol, no ha pogut culminar l'acció atacant.
  A la segona part ho han seguit intentant els locals, però sense poder superar el sistema defensiu d'un oponent, que en cap moment ha donat facilitats. Adri ha estat víctima d'una acció on s'ha reclamat penal sobre el davanter asconenc als primers compassos de la represa, davant les airades protestes dels jugadors, banqueta i afició local. La Guineueta, que es trobava més còmode amb el pas dels minuts, buscava les contres per dur perill a la porteria de Verdejo. Als 72′ Marc Blanch atzivava una rematada potent que sortia fregant el pal de la porta visitant. Tot i així, de mica en mica els visitants s'acostaven amb perill als dominis riberencs i van tenir el gol a l'abast en una acció on remataven al pal i la pilota creuava tota la línia de gol reclamant els visitants el possible gol fantasma, però l'àrbitre se'n desentenia i no el donava en considerar que no havia entrat totalment la pilota dins la porta local (78′). Als 83′ nou ensurt per a la porteria dels de German Inglés quan Godbless provava fortuna de lluny però trobava a Verdejo ben situat sota pals. En temps d'afegit, Adri tenia l'opció de desequilibrar el marcador, però topava amb l'encert de Max que es lluïa per desviar la pilota.
  German al finalitzar va dir que "la primera part ha estat bona, però avui no era el día dels que marquen habitualment". Sobre les jugades polèmiques German ho te clar "per a mi el penal a Adri és clar, i la pilota d'ells, tinc clar que no entra".
  I el tècnic de la Guineueta Lluis Gallego, per la sanció de Sergio Espin, va comentar que "hem vingut a defensar, perque ells tenen molts registres, hem aconseguit un punt, intentarem fer-lo bo a casa, crec que el resultat es just".
  FC Ascó: Verdejo, Genis, Cuenca, Maxi, Miravent, Nico Diaz, Sergio Càliz (Xavi Samper, 46′), Imad (Marc Blanch, 61′), Adrià Fernández, Gerard Badia i Marcel (Rafa Llop, 83′).
  CEE Guineueta: Xavi, Fran, Pou, Ayllón, Casta (Nil, 83′), Aldana, Ferran, Marc Jiménez (Godbless, 61′), Abde (Eric Simó, 74′), Obispo (Max, 83′), Òscar Muñoz (Pepe Ollé, 89′).
  Àrbitre: Gerard Rius Riu de la delegació de Granollers. Targeta groga als locals Adri Fernández, Maxi i Marc Segura segon entrenador, i pels visitants a Max.
  @andreuantoni
  @eeguineueta
  @fc_asco
  @Gol_Cat
  @MAngelRibes
  #Ascó
  Article anteriorJoan Nin · "La majoria d'ingressats d'esta quinta onada no estaven vacunats"
  Article següentDeltebre i Sant Jaume demanen solucions "estructurals" per a posar fi a les inundacions